kardosdrur/scandi-wiki huggingface dataset:
Mikael Miller

Mikael Miller er en dansk guitarist, der har spillet i bands som Alrune Rod og Bifrost.

Karriere 
Mikael Miller kom med i Alrune Rod i 1973 og var dermed med på gruppens fjerde album Spredt for vinden, hvor han spillede klaver, mellotron og violin. Han var også med på de to næste album, gruppen udgav, inden den i 1975 gik i opløsning. 

Nogle år senere kom Miller med i Bifrost, hvor han afløste den ene af gruppens grundlæggere Finn Jensen og dermed var med i gruppen fra deres andet album Til en sigøjner (1977). Han var en del af gruppen frem til 1983. Undervejs medvirkede han på soloalbummet Roden (1980) fra Leif Roden, Millers gamle kollega fra tiden i Alrune Rod.

Efter tiden hos Bifrost spillede han i 1985 igen med blandt andet Leif Roden og fra 1994, hvor Alrune Rod i et par tilfælde blev genforenet. En egentlig gendannelse af gruppen skete i 2001, hvor Alrune Rod begyndte at spille sammen igen i en række sammenhænge. Frem til 2010 udsendte gruppen tre live-album, men med Rodens død i 2010 blev der sat punktum for denne gruppe.

Referencer 
 

Guitarister fra Danmark
Biosignatur

En biosignatur er et stof eller et fænomen, der kan stamme fra tidligere eller nuværende liv. Målbare parametre for liv omfatter ikke bare livets komplekse fysiske og kemiske strukturer men også dets energiudnyttelse og produktion af biomasse og affald. 

På grund af en biosignaturs unikke egenskaber kan den tolkes som produceret af levende organismer, dog uden at være et endeligt bevis for liv, med mindre en anden oprindelse definitivt kan udelukkes.

Udtrykket biomarkør bruges undertiden synonymt med biosignatur.

Eksempler på biosignaturer

 Fossiler

 Organiske molekyler, som for eksempel isopren  thiophen, methylthiophener, methanthiol og dimethylsulfid 

 Bestemte isotoper af kulstof, kvælstof og brint i organiske stoffer

 Mineraler med indhold af bestemte isotoper af svovl og oxygen

 Redox-forholdet af metaller (fx, Fe, Mo, Cr, og sjældne jordarter)

Hvordan bruges biosignaturer

Søgen efter liv i universet

Allan Hills 84001-meteoritten med sine ejendommelige strukturer (se billedet), Polonnaruwa-meteoritten med lignende strukturer og organiske molekyler og Murchison-meteoritten med et højt indhold af mange organiske molekyler har sat gang i diskussionen om liv i universet.

Med rumteleskoper og radioteleskoper søges intenst efter biomarkører som organiske stoffer på overfladen eller en luftart i atmosfæren på Månen, på Solsystemets andre planeter og måner og på exoplaneter.

Forskere har med held set efter biosignaturer med mobile laboratorier på Mars.

Se også

 Astrobiologi
 Liv i universet

Henvisninger

Biologi
Biokemi
Jack Dorsey

Jack Patrick Dorsey, (født 19. november 1976) er en amerikansk softwareudvikler og forretningsmand. Han er primært kendt som medstifter af det sociale netværk Twitter. og mobilbetalingstjenesten Square, Inc.

Referencer 

Programmører fra USA
Erhvervsfolk fra USA
TAM Transportes Aéreos Regionais Flight 402

TAM Transportes Aéreos Regionais Flight 402 var en planlagt indenrigsflyvning fra Congonhas-São Paulo International Lufthavn i São Paulo, Brasilien til Recife International Airport i Recife via Santos Dumont Lufthavn i Rio de Janeiro. Den 31. oktober 1996 kl. 08:27 ændrede flyets styrbordsmotor udstødningsretning, mens flyet var ved at lette fra startbanen. Flyet svingede og rullede ud af kontrol til højre og ramte derefter to bygninger og styrtede ned i flere huse i et tætbefolket område kun 25 sekunder efter start. Alle 95 personer ombord samt de to piloter og 4 andre personer på jorden blev dræbt. Dette er den fjerdemest dødbringende ulykke i den brasilianske luftfartshistorie.

Referencer 

Flyulykker og -hændelser i 1996
São Paulo
Lambda-diode

En lambda-diode er et elektronisk kredsløb, som kombinerer et komplementært par af felteffekttransistorer i en to-terminal enhed, der udviser et område af negativ differentiel modstand lidt ligesom en tunneldiode. Termen refererer til formen af V–I kurven af enheden, som ligner det nederste af det græske bogstav λ (lambda).

Lambda-dioder arbejder ved højere spænding end tunneldioder.  Hvor en typisk tunneldiode kan udvise negativ differentiel modstand omtrent mellem 70 mV og 350 mV, er dette område for lambda-dioden omtrent mellem 1,5 V og 6 V grundet de højere pinch-off spændinger i typiske JFETs. En lambda-diode kan derfor ikke direkte erstatte en tunneldiode.

Det er også muligt at konstruere en enhed som ligner en lambda-diode ved at kombinere en n-channel JFET med en PNP-transistor.

Det er også muligt at konstruere en enhed som ligner en lambda-diode ved at kombinere to styk NPN-transistorer.

Anvendelser
Ligesom tunneldioden, kan lambda-diodens negative differentielle modstand anvendes i oscillatorkredsløb og dykmetre og forstærkere. Herudover er, bistabile kredsløb såsom hukommelsesceller baseret på lambda-dioder blevet beskrevet.

Kilder/referencer

Litteratur

Eksterne henvisninger
 epanorama.net: The Lambda Diode - A versatile negative resistance device

Elektroniske delkredsløb
Negativ differentiel modstand
Biomarkør

En biomarkør eller biologisk markør er en målbar indikator af en biologisk tilstand. Biomarkører måles ofte for at evaluere normale biologiske processer, sygdomsfremkaldende processer eller farmakologiske reaktioner på en medicinsk behandling, dvs. til diagnose og behandling.

Biomarkør bruges nogle gange som synonym for biosignatur.

Hvordan bruges biomarkører

Sundhed og sygdom 

Kroppens egne molekyler fortæller en historie om kroppens tilstand. Her er nogle eksempler.

 Akutfaseproteiner afspejler den almene sundhedstilstand.

 Specifikke antistoffers tilstedeværelse viser en infektion.

 Prostata-specifikt antigen (PSA) indikerer prostata-kræft.

 Oncogener er blandt andre kræftmarkører, der benyttes til molekylær diagnose af en række kræftformer.

Andre stoffer introduceres for at afspejle bestemte tilstande, som for eksempel rubidium chlorid, der anvendes som en radioaktiv isotop for at vurdere blodforsyning af hjertemusklen.

Søgen efter liv i universet 

Biomarkører (her oftes biosignaturer) udnyttes i forskernes søgen efter liv i universet, oftest som en gas i atmosfæren eller organiske forbindelser på overfladen af måner, planeter og exoplaneter.

Andre videnskabelige områder 

Biomarkører anvendes som molekylære fossiller til at klarlægge detaljer i arternes indbyrdes slægtsskab og evolutionen helt generelt.

Biomarkører i form af DNA viser udbredelsen af dyr og bakterier.

Kriminalteknisk afsløres og identificeres en gerningsmand af biomarkører som blod, fingeraftryk og DNA, jf. Det Centrale DNA-profil-register.

Henvisninger 

Biologi
Biokemi
Gloppefjorden

Gloppefjorden (også Gloppenfjorden) er en fjordarm af Hundvikfjorden og Nordfjord i Vestland fylke i Norge. Den er ca. 12 km lang, og ligger i  Gloppen kommune. Inderst i fjorden ligger kommunecenteret Sandane.

Fjorden får tilført ferskvand fra omliggende vassdrag, med lakseelven Gloppeelva fra Breimsvatnet som den største. Elven munder ud en kilometer syd for Sandane ved Sandane Camping og badestranden Fitjesanden. Mellem Fitje og Sandane ligger Selvågane, et vådområde med en ubeboetd holm. Dette er et fredet fuglereservat for flere arter havfugle.

Langs fjorden ligger gode landbrugsområder. Sydsiden er præget af højere fjelde og gårde med navne som Arnestad, Gimmestad, Rygg, Sande ligger ved fjorden langs det som kaldes Sørstranda. Videre langs fjorden ligger Devik og længst mod vest, Hestenesøyra som skiller indløbet til Gloppefjorden fra Hyefjorden. Nordsidaen af fjorden har lavere fjeldformationer. Længst mod vest ligger Sandane lufthavn og Anda med færgeforbindelse til Lote på nordsiden af Nordfjord.

Området ved Hjelmeset har nogle år ynglende havørne. Fjorden har en egen lokal sildestamme.

Kilder og henvisninger 

 naturogferie.no om kajakkpadling på Gloppefjorden

Fjorde i Vestland
Gloppen
Nils Tuxen

Nils Oluf Tuxen (født 1949) er en dansk guitarist og producer, der regnes som en virtuos på europæisk plan på pedal steel guitar.

Liv 
Tuxen studerede blokfløjte og klaver, senere guitar, basguitar og mundharpe. Allerede som studerende tjente han penge på optagelser for det dansk-skotske soulband The Clan. Efter at have afsluttet sin skolegang var han fra 1968 til 1971 medlem af Savage Rose, med hvem han turnerede flere gange i USA. Derefter fokuserede han på sin solokarriere og producerede albums under sit eget navn. Tuxen drog til Hamburg, hvor han begyndte at arbejde som producer og optrådte som gæstemusiker med gruppen Truck Stop. I 1981 var han med i et band med Michael Cretu (keyboard), Manfred "Thissy" Thiers (bas, vokal) og Reinhard "Dicky" (trommer). Senere i 1981 dannede han bandet Moti Special, som fik et gennembrud med albummet Motivation (1985).

Fra 1996 til 2007 spillede han med Schürzenjäger, men siden da arbejdede han med danske musikere.

Tuxen har som studiemusiker arbejdet med Konstantin Wecker, Samantha Fox, Maggie Reilly, Roger Whittaker og mange andre. Han har ligeledes akkompagneret Arne Würgler og siden 2013 været en del af dennes trio. Var desuden medlem af gruppen Los Valentinos, sammen med bl.a. Claus Asmussen. I en periode spillede han også med i Svend Lundvigs Palmehaveorkester.

Eksterne henvisninger 

 Nils Tuxen Discography at Discogs

Rockmusikere fra Danmark
Knut Henriksen

Knut Henriksen er en dansk guitarist og bassist, der blandt andet er kendt fra tiden i Bifrost.

Karriere 
Knut Henriksen spillede i begyndelsen af 1970'erne i folk-rockgruppen Rav, som fik udgivet et enkelt album. Op gennem årtiet spillede han med på plader med navne som Maria Stenz, Anne Linnet og Brødrene Olsen, inden han i 1980 kom med i Bifrost på gruppens engelsksprogede mellemspil med titlen Crazy Canary. Han var en del af gruppen frem til 1984 og var dermed med på yderligere tre (dansksprogede) album.

Efter tiden hos Bifrost har Henriksen spillet i en lang række sammenhænge. Han har blandt andet indspillet plader med Ken Gudman, Björn Afzelius, C.V. Jørgensen, Rugsted og Kreutzfeldt samt Delta Blues Band og spillet live sammen med de fleste af disse.

Referencer

Eksterne henvisninger 
 

Guitarister fra Danmark
Bassister fra Danmark
Utfjorden

Utfjorden, eller Utvikfjorden er en del af Nordfjord i kommunerne Gloppen, Eid og Stryn i Vestland fylke i Norge. Fjorden går fra  Hundvikfjorden i vest, og strækker sig 26 km mod øst til  til landsbyen  Utvik, som fjorden har fået navn efter. Den videre del af Nordfjord har navnet Innvikfjorden. 

Fjorden  har indløb ved færgeforbindelsen på E39 mellem Anda og Lote, lige øst for indløbet til Gloppefjorden. Sandane lufthavn ligger  på gården Hjelmeset på sydsiden af fjorden. Området mod fjordens sydside er brat og ujævnt i den del som ligger i Gloppen. Området ved fjorden her, Ryssfjæra, var fra gammel tid landingssted for både. Videre mod øst, over grænsen til Stryn, ligger gårdene Moldreim, Tishammar og Frøyset langs Fv725. Fylkesvejen ender ved Utvik. 

Fjorden danner kommunegrænsen mellem Eid og Gloppen fra Lote til bygden Hennebygda på nordsiden af fjorden, herfra tilhører nordsiden Stryn kommune. Langs nordsiden af fjorden ligger gårdene Randabygd og Hopland i et  brat terræn. Langs hele nordsiden går fylkesvej 698, flere steder med et fald på op mod 600 meter ned til fjorden. Vejen bliver også kaldt for «panoramavejen». På højderne her ligger gården Fjelli, over for Utvik på den modsatte fjordbred. Herfra kaldes den inderste del af Nordfjord gor  Innvikfjorden.

Kilder og henvisninger

Området på norgeskart.no
Fjorde i Vestland
Stryn
Gloppen
Eid
Eric Andre

Eric Samuel Andre (født 4. april 1983 i Boca Raton, Florida) er en amerikansk skuespiller, komiker og tv-vært. Han er skaber, vært og medforfatter af The Eric Andre Show på Adult Swim og spillede Mike i FXX tv-serien Man Seeking Woman.

Opvækst 
Andre blev født i Boca Raton, Florida, som søn af en afro-haitiansk far, der er psykiater, og en amerikansk jødisk mor. Han beskriver sig som både sort og jødisk. Efter sin eksamen fra Dreyfoos School of the Arts i West Palm Beach, Florida i 2001 har Andre studeret på Berklee College of Music i Boston, Massachusetts, hvor han spillede bas, og han afsluttede studierne i 2005 med en bachelor-grad.

Karriere 
Andre er skaber af og vært for The Eric Andre Show, en parodi på et ukommercielt talkshow på Cartoon Networks natlige programblok Adult Swim. Showet indeholder fjollerier, chokerende humor, sketches og interviews med kendte.

Andre spillede rollen som Mark i den kortlivede ABC-komedieserie Don't Trust the B---- in Apartment 23 og medvirkede i 2 Broke Girls som Deke, som Max var forelsket i.

Andre spillede Mike i FXX-komedieserien Man Seeking Woman, som havde premiere i 2015. Den tredje og sidste sæson, der består af ti episoder, blev sendt i begyndelsen af 2017. Han lægger stemme til Luci i Netflix-animationsserien Skepsis.

Privatliv 
Andre beskriver sig som ateist.

I 2016 begyndte han at komme sammen med skuespillerinden Rosario Dawson, og i november 2017 gik parret hver til sit.

Andre praktiserer Transcendental Meditation.

Filmografi

Film

Tv-serier

Web

Referencer

Eksterne henvisninger 

 
 Eric André Vis  på Adult Swim
 

Jøder fra USA
Komikere fra USA
Standupkomikere fra USA
Tv-forfattere fra USA
Skuespillere fra Florida
Tasso Bangel

Tasso Bangel (født 1931 i Taquara, Brasilien) er en brasiliansk komponist, dirigent og trompetist.

Bangel studerede komposition, trompet og direktion i Porto Alegre hos Roberto Eggers. Han har skrevet en symfoni, orkesterværker, kammermusik, en opera, to strygerkvartetter, koncerter for mange musikinstrumenter, 16 sekstetter etc.

Bangel komponerer i en klar klassisk melodisk stil, som han blander med den nationale brasilianske folklore. Bangel har modtaget flere priser for sin kompositions virksomhed, såsom Sharp Prize (1998), Azorernes Pris (2013) etc.

Udvalgte værker 

 Symfoni nr. 1 "Farroupilha" - for orkester
 Koncert Symfoni - for orkester
 Koncert - for fløjte og orkester
 2 strygerkvartetter
 Romance Gaucho - opera
 16 Sekstetter - kammermusik

Komponister fra Brasilien
Dirigenter
Trompetister
Ariake Arena

Ariake Arena (japansk: 有明アリーナ) er en kommende nybygget permanent arena, der opføres til de olympiske lege 2020. Arenaen ligger i Tokyo Bay zonen og forventes at stå færdigbygget i december 2019. Under de olympiske lege 2020 vil volleyballturneringen blive afholdt i arenaen og senere under de 16. paralympiske lege også i 2020 vil basketballkonkurrencen blive afviklet i arenaen. 

Budgettet for opførelsen er på 320 millioner amerikanske dollars. Tilskuerkapaciteten vil blive på 12.000.

Referencer 

Olympiske anlæg
Sommer-OL 2020
Aisel

Aisel Mammadova (født 21. august 1988), også kendt som Aisel, er en aserbajdsjansk sangerinde, som repræsenterede Aserbajdsjan ved Eurovision Song Contest 2018 med sangen "X My Heart". Hun opnåede en 11. plads i første semifinale, og dermed kvalificerede hun sig ikke til finalen.

Eksterne henvisninger 

Jazzvokalister fra Aserbajdsjan
Aserbajdsjans Eurovision Song Contest-deltagere
Deltagere ved Eurovision Song Contest 2018
Faldet (Bifrost-sang)

"Faldet" er en sang fra den danske poprock-gruppe Bifrost, skrevet af Tom Lundén fra gruppen. Sangen udgjorde den ene side af gruppens første single fra 1976; på den anden side var "Idaho", skrevet af Ida Klemann. Begge sange fandtes også på gruppens debutalbum fra samme år, Bifrost. Både single og album udkom på CBS Records. Sangen blev et pænt hit og optræder blandt andet på albummet B.T. Hitliste 1977 - Årets top 15.

Sangen er også med på to af Bifrosts opsamlingsalbum, Bifrost's bedste (1981) og Hjerte til salg (1997) samt forskellige andre opsamlingsalbum med forskellige kunstnere i tiden siden.

Musikere 
På nummeret medvirker følgende:
 Asger Skjold-Rasmussen - bas
 Mogens Fischer - trommer
 Finn Jensen - guitar, sang
 Torben Andersen - hammondorgel
 Mikael Miller - tambourin
 Annapurna - sang
 Ida Klemann - sang
 Tom Lundén - sang, piano

Referencer 

Singler fra 1976
Bifrost-sange
Songs of Innocence

Songs of Innocence er U2's 13. album, som blev udgivet i 2014. Albummet handler om deres opvækst i Dublin, og hvordan de er kommet til der, hvor de er i dag.

3 år senere blev 'søster-albummet' Songs of Experience udgivet.

Eksterne henvisninger 
 

U2-album
Album fra 2014
Solbusøy Station

Solbusøy Station (Solbusøy stoppested) var en jernbanestation på Thamshavnbanen, der lå i Orkdal kommune i Norge.

Stationen blev oprettet som holdeplads, da den første del af banen mellem Thamshavn og Svorkmo åbnede for driften 15. juli 1908. Oprindeligt hed den Solbu, men den skiftede navn til Solbusøi i 1915 og til Solbusøy i 1927. Den blev nedgraderet til trinbræt 1. januar 1931. Persontrafikken på banen blev indstillet 1. maj 1963, hvorefter den var en industribane for Orkla Grube-Aktiebolag. Trafikken blev helt indstillet 30. maj 1974.

10. juli 1983 begyndte der at køre veterantog mellem Løkken og Svorkmo. De kom til Solbusøy fra 1986 og derfra videre til Fannrem fra 1990 og Bårdshaug fra 2002. Solbusøy indgår dog ikke længere i veterantogenes køreplan.

Stationsbygningen blev opført til åbningen i 1908 efter tegninger af Finn Knudsen, der også stod for de øvrige stationsbygninger på banen. Stationsbygningen på Solbusøy blev senere flyttet til Bårdshaug herregård.

Litteratur

Eksterne henvisninger

Noter 

Stationer på Thamshavnbanen
Nedlagte jernbanestationer i Norge
Jernbanestationer i Trøndelag
Etableret i 1908
Ophørt i 1974
Follo Station

Follo Station (Follo stoppested) var en jernbanestation på Nordlandsbanen, der lå i Orkdal kommune i Norge.

Stationen blev oprettet som holdeplads, da den første del af banen mellem Thamshavn og Svorkmo åbnede for driften 15. juli 1908. Den blev nedgraderet til trinbræt 1. januar 1928. Persontrafikken på banen blev indstillet 1. maj 1963, hvorefter den var en industribane for Orkla Grube-Aktiebolag. Trafikken blev helt indstillet 30. maj 1974.

10. juli 1983 begyndte der at køre veterantog på banen mellem Løkken og Svorkmo. Driften blev udvidet etapevist, senest i 2002 med strækningen mellem Fannrem og Bårdshaug, hvor Follo ligger. Stationen indgår dog ikke i veterantogenes køreplan.

Stationsbygningen blev opført til åbningen i 1908 efter tegninger af Finn Knudsen, der også stod for de øvrige stationsbygninger på banen.

Litteratur

Eksterne henvisninger

Noter 

Stationer på Thamshavnbanen
Nedlagte jernbanestationer i Norge
Jernbanestationer i Trøndelag
Etableret i 1908
Ophørt i 1974
Walters and Kazha

Walters and Kazha var en lettisk Duo der deltog i Eurovision Song Contest 2005. Deres langsomme ballade "War is not over" kom på 5 pladsen, men førte gemmen store dele af afstemningen.

I semifinalen to dage før finalen kom de på 10. pladsen, så var nok til at komme i finalen. Da der var after-party mistede Walters sin stemme, hvilket gjorde at han kun mimede til sangen under generalprøven. Han sang dog i finalen, men han sang dog en oktav lavere end hvad der var meningen.

Walters prøvede også at komme til at repræsentere Letland til Eurovision Song Contest 2009, men han kom dog ikke til finalen i den lettiske by Ventspils.

Walters og Kazha kommenterede begge Eurovision Song Contest 2011 for den Lettiske tv station LTV. Walters gav også Letlands points både i 2010 og 2012.

Walters døde Onsdag den 17 Oktober 2018, 30 år gammel.

Musikgrupper fra Letland
Letland i Eurovision Song Contest
Split (gymnastik)

Split (almindeligvis betegnet splittelser) er i gymnastik en fysisk position, hvor benene er i overensstemmelse med hinanden og udvidet i modsatte retninger. Split udføres normalt i forskellige atletiske aktiviteter, herunder dans, kunstskøjteløb, gymnastik, synkroniseret svømning, cheerleading og yoga

Gymnastiske øvelser
Julia Ragnarsson

Julia Maria Ragnarsson (født 30. juli 1992) er en svensk skuespillerinde. Hun er datter af skuespiller Lars-Göran Ragnarsson og scenarreder Karin Ragnarsson. Hun studerede på Heleneholms Gymnasium i Malmö 2008-11. Hun medvirker i flere tv-serier og filmer som Maria Larssons eviga ögonblick, Steppeulven, Stockholm Stories og Back to Bromma.

I 2016 spillede hun hovedrollen som Olivia Rönning i SVT-serien Springfloden.

Referencer

Eksterne henvisninger 
 

Skuespillere fra Sverige
Magnus Cedenblad

Magnus William Cedenblad (født 10. april 1982 i Stockholm) er en svensk pensioneret MMA-uddøver som fra 2012 til 2018 konkurrerede i organisationen Ultimate Fighting Championship (UFC).

MMA-karriere

Tidlige karriere 
Cedenblad debuterede som professionel i MMA den 20. april 2007 i Helsingfors og tabte kampen via KO. Han tabte herefter yderligere en kamp inden han skiftede vægtlasse fra letsværvægt til mellemvægt.
Efter dette vandt Cedenblad 10 af sine elve efterfølgende kampe i den nye vægtklasse.

Ultimate Fighting Championship 
I januar 2012 skrev Cedenblad kontrakt med organisationen UFC (UFC).
I sin debutkamp på UFC on Fuel TV: Gustafsson vs. Silva som blev arrangeret i Stockholm den 14. april 2012 mødte han Francis Carmont og tabte via submission i anden omgang.

Den 31. august 2013 mødte Cedenblad amerikaneren Jared Hamman og vandt kampen via teknisk submission i første omgang.

Cedenblad besejrede Krzysztof Jotko via submission den 31. maj 2014 og blev tildelt Performance of the night-bonus på 50-000 USD.

Den 4. oktober, 2014 mødte Cedenblad englænderen Scott Askham og vandt kampen via enstemmig afgørelse.

Cedenblad mødte sydafrikanen Garreth McLellan på UFC Fight Night: Overeem vs. Arlovski den 8. maj 2016 i Rotterdam og vandt kampen via TKO i anden omgang.

Den 19. november, 2016 mødte Cedenblad waliseren Jack Marshman på UFC Fight Night: Mousasi vs. Hall 2 i Belfast. Marshman vandt kampen via TKO i 2. omgang.

Cedenblad skulle have mødt Chris Camozzi den 28. maj, 2017 på UFC Fight Night: Gustafsson vs. Teixeira i sin hjemby, Stockholm. Men Cedenblad blv fjernet fra programmet den 27. marts og erstattet af Trevor Smith.

Den 14. august, 2018, blev det offentliggjort at Cedenblad pensionerede sig fra MMA på grund af adskillige og gentagne skader.

Privatliv 
Cedenblad har en grad i fysioterapi.

Mesterskaber og meritter

MMA 
 Ultimate Fighting Championship
 Performance of the Night (1 gang) vs. Krzysztof Jotko
 Nordic MMA Awards - MMAviking.com
 2014 Fighter of the Year

Shootfighting 
 European Shootfighting League
 European Light Heavyweight Shootfighting Champion.
 Scandinavian Light Heavyweight Shootfighting Champion.

Rekordliste

Referencer

Eksterne henvisninger 
 Magnus Cedenblad – UFC.com
 Magnus Cedenblad – Sherdog.com

MMA-udøvere fra Sverige
Kampsportsudøvere fra Sverige
Personer fra Stockholm